Na temelju Strategije razvoja turizma Republike Hrvatske do 2020. godine (NN 55/13), Strateškog plana Ministarstva turizma za razdoblje 2014. – 2016. godine i Državnog proračuna Republike Hrvatske za 2014. godinu i projekcije za 2015. i 2016. godinu (NN 152/13) te točke II Odluke Vlade o raspolaganju sredstvima Fonda za razvoj turizma (NN 122/13), Ministarstvo turizma provodi

**PROGRAM**

**poticanja razvoja centara za posjetitelje**

|  |  |
| --- | --- |
| **OPĆI CILJ** | Jačanje konkurentnosti turističkih destinacija Hrvatske. |
| **POSEBNI CILJEVI** | 1. Razvoj javne turističke infrastrukture u svrhu jačanja konkurentnosti ponude Republike Hrvatske 2. Poticanje rasta turističke potrošnje 3. Povećanje zadovoljstva posjetitelja 4. Promocija ključnih turističkih atrakcija u destinaciji 5. Inovativna interpretacija prirodne i kulturne materijalne i nematerijalne baštine 6. Upravljanje posjetiteljima |
| **NAMJENA/PREDMET FINANCIRANJA** | Izrada **predstudije izvodljivosti, analize troškova i koristi i/ili** **projektne dokumentacije** za izgradnju centara za posjetitelje i to za:   1. Centre za posjetitelje koji se nalaze na mjestima velike koncentracije turističkog prometa, a koji nisu nužno vezani uz atrakciju (uz cestovne prometnice, zračne luke, lučke terminale i sl.) 2. Centre za posjetitelje koji se nalaze uz javno dostupne prirodne i kulturne atrakcije od međunarodnog značaja |
| **KORISNICI** | Jedinice područne (regionalne) samouprave – županije, jedinice lokalne samouprave i javne ustanove, u daljnjem tekstu: korisnici. |
| **IZVOR FINANCIRANJA** | Fond za turizam, aktivnost u Državnom proračunu RH: A761044. |
| **IZNOS SREDSTAVA SUFINANCIRANJA**  **OBVEZNI SADRŽAJI CENTARA ZA POSJETITELJE**  **PRIHVATLJIVOST**  **TROŠKOVA** | Ministarstvo turizma će korisnicima sufinancirati do **50**% prihvatljivih troškova, a **najviše do 500.000,00 kuna** po pojedinom korisniku. Za ovu namjenu osigurano je ukupno 3.000.000,00 kn.  Centri za posjetitelje uključuju sljedeće sadržaje:   1. prostor namijenjen pružanju informacija i edukaciji posjetitelja 2. trgovački dio za regionalne i nacionalne proizvode 3. ugostiteljske sadržaje 4. sanitarne čvorove 5. uređeno parkiralište primjerene veličine   Napomena: pružatelji usluga za sadržaje pod stavkama b i c će biti izabrani putem javnog natječaja, osim u slučajevima kada bi takav postupak predstavljao povredu postojećih propisa i/ili ugovora.  Centri za posjetitelje moraju zadovoljiti osnovne standarde uređenosti (arhitektura u skladu s lokacijom, funkcionalnost interijera, multimedijalnost).  Bespovratna sredstva mogu se dodijeliti i koristiti za:   1. troškove izrade predstudije izvodljivosti, analize troškova i koristi i projektne dokumentacije utvrđene ugovorom između Ministarstva turizma i korisnika   Bespovratna sredstva ne mogu se dodijeliti i koristiti za:   1. troškove izrade dokumentacije koja nije utvrđena ugovorom između Ministarstva turizma i korisnika 2. troškove redovnog poslovanja korisnika (plaće i ostala primanja zaposlenih, troškove prijevoza i putovanja, studijska putovanja, pokriće gubitaka, poreze i doprinose, otplatu kredita, carinske i uvozne pristojbe ili bilo koje druge naknade) 3. troškove pripadajućeg poreza na dodanu vrijednost (PDV) ukoliko nije pravilno popunjena i dostavljena Izjava o PDV-u 4. sve druge troškove koji nisu izrekom navedeni kao opravdani i prihvatljivi |
| **POSTUPAK PROVEDBE PROGRAMA** | |
| **NAČIN PODNOŠENJA ZAHTJEVA** | Ministarstvo objavljuje Javni poziv za podnošenje zahtjeva za dodjelu bespovratnih novčanih sredstava temeljem ovoga Programa objavljenog na internetskim stranicama Ministarstva turizma ([www.mint.hr](http://www.mint.hr)).  Predlagatelji prijavljuju projekte podnoseći zahtjev za dodjelu bespovratnih sredstava na propisanom obrascu i u prilogu dostavljaju traženu dokumentaciju.  Zahtjev za dodjelu bespovratnih sredstava s prilozima podnosi se na obrascu zahtjeva CP/14 i dostavlja se poštom preporučeno ili osobno u zatvorenoj omotnici na adresu:  **MINISTARSTVO TURIZMA RH**  **„Prijava na Javni poziv – CENTRI ZA POSJETITELJE – ne otvaraj“**  **Prisavlje 14**  **10 000 Zagreb** |
| **DOKUMENTACIJA KOJA SE DOSTAVLJA UZ ZAHTJEV**  **ROK ZA PODNOŠENJE PRIJAVA** | 1. Popunjeni obrazac zahtjeva CP/14 koji se nalazi na internetskim stranicama Ministarstva [www.mint.hr](http://www.mint.hr) 2. Opis projekta 3. Popis postojeće projektne dokumentacije (ako postoji) 4. Plan realizacije predloženih aktivnosti i financiranja 5. Dokaz o vlasništvu ili drugom stvarnom pravu ili nadležnosti nad prostorom ili objektom gdje će se realizirati predloženi investicijski projekt 6. Troškovnik 7. Ukoliko je izrada projektne dokumentacije financirana iz drugih izvora: dokaz o sufinanciranju 8. Dokaz o sukladnosti s važećom prostorno-planskom dokumentacijom (izvadak/uvjerenje nadležnog ureda za prostorno planiranje) 9. Potvrda nadležne Porezne uprave o nepostojanju duga prema državi (ne starija od 30 dana od dana podnošenja zahtjeva) 10. Izjava korisnika o PDV-u   Napomena: Zahtjevi kod kojih nije dostavljena dokumentacija pod 1, 2, 4, 5, 6, 8 i 9 neće se razmatrati.  Javni poziv je otvoren od dana objave na službenim stranicama Ministarstva turizma ([www.mint.hr](http://www.mint.hr)) do zaključno s 30. travnja 2014. godine. |
| **ZAHTJEVI KOJI SE NEĆE RAZMATRATI**  **KRITERIJI** | 1. Zahtjevi zaprimljeni izvan roka (rok za dostavu putem pošte otpremljeno s datumom zadnjeg dana Javnog poziva, odnosno osobno u pisarnicu do kraja radnog vremena zadnjeg dana Javnog poziva) 2. Zahtjevi podnositelja koji po ovom Programu ne mogu biti korisnici 3. Zahtjevi s nepotpunim i neovjerenim obrascima 4. Podnositelji zahtjeva koji nisu izvršili ugovorne obveze prema Ministarstvu turizma iz prethodnih godina 5. Zahtjevi kod kojih nije dostavljena dokumentacija pod 1, 2, 4, 5, 6, 8 i 9 neće se razmatrati. 6. **Ovisno o lokaciji centra za posjetitelje,** najviše 25 bodova   **službeni podaci o:**   1. Broju turističkih dolazaka 2. Broju posjetitelja javne ustanove koja upravlja zaštićenim lokalitetom prirodne ili kulturne baštine 3. Broju putnika za zračne luke i lučke terminale 4. Broju vozila za cestovne prometnice 5. **Ocjena prihvatljivosti lokacije**  najviše 20 bodova   **na kojoj se projekt realizira**   1. **Udio vlastitih sredstava**  najviše 12 bodova   **u ukupno potrebnim sredstvima**   1. **Ocjena značaja projekta za cjelokupnu**  najviše 10 bodova   **turističku ponudu destinacije**   1. **Spremnost projekta za kandidiranje**  najviše 10 bodova   **na fondove Europske unije**  (gotovost projektne dokumentacije,  potrebnih dozvola ili odobrenja i  druge dokumentacije sukladne propisima  prostornog uređenja i graditeljstva, provedene analize i sl.)   1. **Stavljanje u funkciju neperspektivne imovine** najviše 10 bodova   **Republike Hrvatske i**  **jedinica područne (regionalne) i lokalne samouprave**   1. **Multimedijalni sadržaji (proširena stvarnost i sl.)** najviše 8 bodova 2. **Sudjelovanje drugih zainteresiranih** najviše 5 bodova   **subjekata u sufinanciranju projekta** |
|  |  |
| **POSTUPAK ODOBRAVANJA** | Sredstva će se odobravati projektima prema bodovnoj listi.  Tročlana Stručna radna skupina Ministarstva za obradu zaprimljenih zahtjeva, koju imenuje predsjednik Povjerenstva, evidentira zaprimljene zahtjeve i utvrđuje koji od zahtjeva ispunjavaju, a koji ne ispunjavaju uvjete i kriterije Programa/Javnog poziva. Stručna radna skupina o svom radu sastavlja zapisnik i dostavlja ga Povjerenstvu za odabir projekata i dodjelu bespovratnih sredstava.  Povjerenstvo sastavljeno od pet članova, koje imenuje ministar, donosi prijedlog Odluke o odabiru projekata i dodjeli bespovratnih sredstava (odluka o korisnicima i visini sredstava po korisniku), sukladno utvrđenim bodovima/ocjenama i primjeni kriterija raspodjele sredstava te ga dostavlja ministru radi donošenja Odluke.  Ministar, temeljem prijedloga odluke Povjerenstva, donosi Odluku o odabiru projekata i dodjeli bespovratnih sredstava te s korisnikom sklapa Ugovor o međusobnim pravima i obvezama u realizaciji projekata planiranih u 2014. godini, nadzoru namjenskog korištenja sredstava i instrumentima osiguranja za dodijeljena sredstva (bjanko zadužnica na propisani prvi veći iznos odobrenih sredstava **solemniziranu** od strane javnog bilježnika, koju Ministarstvo zadržava sve do konačnog završetka projekta/svih aktivnosti vezanih uz projekt – Pravilnik o obliku i sadržaju bjanko zadužnice 115/12). |
| **ROK ZA DONOŠENJE ODLUKE** | Ministarstvo turizma će Odluku o odabiru projekata i dodjeli bespovratnih sredstava donijeti najkasnije u roku od 30 dana od krajnjeg roka za podnošenje prijave. |
| **OBJAVA POPISA KORISNIKA** | Popis korisnika s iznosom i namjenom dodijeljenih sredstava po korisniku bit će objavljen na službenim stranicama Ministarstva turizma ([www.mint.hr](http://www.mint.hr)) najkasnije 15 dana od dana donošenja Odluke o odabiru projekata i dodjeli bespovratnih sredstava. |
| **ROK ZA POTPISIVANJE UGOVORA** | Ministarstvo će s odabranim korisnicima potpisati ugovor najkasnije u roku od 15 dana od dana objave Odluke. |
|  |  |
| **NAČIN ISPLATE SREDSTAVA** | 1. Po potpisivanju ugovora s korisnikom Ministarstvo će isplatiti 50% ugovorenih sredstava. 2. Preostali dio (50% sredstava) Ministarstvo turizma će isplatiti po dostavljenom konačnom izvješću s traženom pratećom dokumentacijom. |
| **OBVEZE KORISNIKA** | * bespovratna sredstva iskoristiti namjenski * Ministarstvu dostaviti konačno izvješće o korištenju sredstava s pratećom dokumentacijom koja potvrđuje navode u izvješću (kopije ugovora sklopljenih za troškove nabava usluga, a u svrhu realizacije projekta te kopije uplatnica i virmana kao dokaz izvršenog plaćanja prihvatljivih troškova) * Korisnik je dužan Ministarstvu dostaviti dokaznice i za vlastiti udio uloženih sredstava * na zahtjev Ministarstva pružiti na uvid i dodatnu naknadno traženu dokumentaciju |
| **NADZOR** | Nadzor nad namjenskim trošenjem sredstava vrši se uvidom u zaprimljenu dokumentaciju u svim fazama provedbe ovog Programa.  U slučaju utvrđivanja objektivnih okolnosti koje su utjecale na nemogućnost ispunjenja obveza koje proizlaze iz ovog Programa i koje su utvrđene Ugovorom, korisnik sredstava je dužan odmah o tome obavijestiti Ministarstvo pisanim putem a najkasnije u roku od 7 dana od nastupanja novonastalih okolnosti.  Na zahtjev Ministarstva korisnik je dužan pružiti na uvid i dodatnu, naknadno traženu dokumentaciju i/ili dodatna pojašnjenja.  U slučaju utvrđivanja nepravilnosti u korištenju odobrenih sredstava, Ministarstvo donosi Odluku o povratu isplaćenih sredstava, a korisnik ih je dužan vratiti ista u roku 15 dana od zaprimanja Odluke. |
|  |  |
| **ZAVRŠNE ODREDBE** | Tijekom provedbe Programa Ministarstvo zadržava pravo na izmjene i dopune istog. |

**M I N I S T A R**

**Darko Lorencin**

KLASA: 334-08/14-04/3

URBROJ: 529-05/14-01

Zagreb: 13. ožujka 2014.